ປະທານາທິບໍດີໂອບາມາ ກ່າວເນ້ນເຖິງ ຄວາມຈຳເປັນ ໃນການຮັບມື ກັບໄພຫວ່າງງານ
ປະທານາທິບໍດີໂອບາມາ ກ່າວເນັ້ນເຖິງຄວາມຈຳເປັນ ເພື່ອຮັບມືກັບການຫວ່າງງານ ຢູ່ໃນສະຫະລັດ.
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ການແກ້ໄຂບັນຫາການຫວ່າງ ງານຂອງຊາວອະເມຣິກັນ ຄວນເຮັດໃຫ້ເປັນພາກສ່ວນນຶ່ງຂອງແຜນການໃນຂອບເຂດທີ່ ກວ້າງຂວາງ ເພື່ອເສີມຂະຫຍາຍເສດຖະກິດ ທີ່ອ່ອນແອຂອງສະຫະລັດ Michael Bowman ຜູ້ສື່ຂ່າວຂອງ VOA ລາຍງານວ່າ ປະທານາທິບໍດີສະຫະລັດໄດ້ກ່າວເຊ່ນນັ້ນ ໃນຄໍາປາໄສເນື່ອງໃນວັນແຮງງານ ຊຶ່ງເປັນວັນພັກຂອງສະຫະລັດໃນມື້ວັນຈັນຜ່ານມານີ້ ທີ່ ເມືອງ Detroit ລັດ Michigan ຊຶ່ງເປັນນຶ່ງໃນບັນດາຫົວເມືອງ ທີ່ມີເສດຖະກິດຕົກຕໍ່າ ຮ້າຍແຮງສຸດ ຢູ່ໃນສະຫະລັດ ໃນຂະນະທີ່ເສດຖະກິດຂອງສະຫະລັດພວມມີການຂະຫຍາຍໂຕຢ່າງຝືດເຄືອງແລະອັດຕາຄົນ ຫວ່າງງານກໍສູງຫຼາຍນັ້ນ ປະທານາທິບໍດີບາຣັກໂອບາມາ ໄດ້ຮັບຮູ້ເຖິງສະພາບທີ່ຈະແຈ້ງດັ່ງ ກ່າວ ປະທານາທິບໍດີໂອບາມາກ່າວວ່າ ລັດ Michigan ຊຶ່ງຄັ້ງນຶ່ງເຄີຍເປັນສູນກາງຜະລິດລົດທີ່ໃຫຍ່ທີ່ສຸດໃນໂລກນັ້ນໄດ້ປະສົບພົບ ເຫັນອຸສາຫະກຳຫຼາຍຮ້ອຍຊະນິດ ຫຼຸດຂະໜາດລົງຫຼືບໍ່ກໍຫາຍສາບສູນໄປເລີຍ ແລະໃນປັດຈຸ ບັນນີ້ມີອັດຕາຄົນຫວ່າງງານ 10 9% ເກືອບ 2% ສູງກວ່າລະດັບຄົນຫວ່າງງານສະເລ່ຍໃນ ທົ່ວປະເທດ ທີ່ນະຄອນ Detroit ອັດຕາຄົນຫວ່າງງານແມ່ນຢູ່ໃນລະຫວ່າງ 20 ຫາ 30% ໃນໄລຍະສອງສາມ ປີຜ່ານມານີ້ ປະທານາທິບໍດີໂອບາມາກ່າວວ່າ ສະຫະລັດອາດສາມາດມີອະນາຄົດທາງດ້ານເສດຖະກິດທີ່ ດີຂຶ້ນຖ້າຫາກສາມາດວ່າຈ້າງພວກຄົນງານເຂົ້າເຮັດວຽກໃນໂຄງການຕ່າງໆກ່ຽວກັບໂຄງລ່າງ ພື້ນຖານ ທ່ານໂອບາມາເວົ້າວ່າ ປະທານາທິບໍດີໂອບາມາໄດ້ຮຽກຮ້ອງໃຫ້ລັດຖະສະພາສະຫະລັດ “ເຂົ້າຮ່ວມ” ໃນໂຄງການ ສ້າງວຽກເຮັດງານທຳກ່ຽວກັບດ້ານໂຄງລ່າງພື້ນຖານ ໃນວັນພະຫັດມື້ອື່ນນີ້ ປະທານາທິບໍດີໂອບາມາຈະໄດ້ກ່າວຖະແຫຼງ ກ່ຽວກັບແຜນການເສດ ຖະກິດຂອງທ່ານ ຕໍ່ກອງປະຊຸມຄົບຄະນະ ຂອງລັດຖະສະພາສະຫະລັດ ເຖິງແມ່ນວ່າທຳ ນຽບຂາວ ບໍ່ໄດ້ໃຫ້ລາຍລະອຽດຫຍັງຫຼາຍລ່ວງໜ້າກໍຕາມ ແຕ່ກໍຄາດວ່າ ຂໍ້ສະເໜີຂອງທ່ານ ໂອບາມາ ຈະຮວມທັງ ການກະຕຸກຊຸກຍູ້ຂອງລັດຖະບານກາງ ໃຫ້ມີການສ້າງວຽກເຮັດງານ ທຳໃນຈຳນວນທີ່ສຳຄັນ ຢູ່ໃນສະຫະລັດ ສ່ວນບັນດາສະມາຊິກ ຂອງພັກ ຣີພັບບລີກັນແມ່ນໄດ້ພາກັນສະ ແດງການຄັດຄ້ານອອກມາແລ້ວ ຕໍ່ຂໍ້ລິເລີ່ມ ກ່ຽວກັບ ການສ້າງ ວຽກເຮັດງານທຳ ທີ່ລັດຖະບານ ໄດ້ແນະນຳດັ່ງກ່າວ ທ່ານ Rick Perry ຜູ້ປົກຄອງລັດເທັກຊັສທີ່ ພວມຊອກຫາຊ່ອງທາງ ເພື່ອໃຫ້ ໄດ້ຮັບການແຕ່ງຕັ້ງເປັນຜູ້ສະມັກ ເລືອກຕັ້ງປະທານາທິບໍດີຂອງພັກ ຣີພັບບລີກັນແຂ່ງກັບປະທານາທິ ບໍດີໂອບາມາ ໃນປີ 2012 ນັ້ນ ໄດ້ ກ່າວຕໍ່ພວກສະໜັບສະໜຸນ ທ່ານ ທີ່ລັດ South Carolina ວ່າ ກະແຈສຳຄັນ ທີ່ເຮັດໃຫ້ລັດ ເທັກຊັສມີອັດຕາຄົນຫວ່າງງານຂ້ອນຂ້າງຕໍ່ານັ້ນ ກໍຄືພາກສ່ວນເອກກະຊົນທີ່ຈະເລີນງອກງາມ ແລະລັດຖະບານລັດທີ່ບໍ່ຄວບຄຸມຫລືເຂົ້າແຊກແຊງຫລາຍເກີນໄປນັ້ນ ຜູ້ປົກຄອງລັດ Perry ເວົ້າວ່າ ວັນແຮງງານ ຊຶ່ງມີການສະເຫຼີມສະຫຼອງກັນໃນວັນຈັນທຳອິດ ຂອງເດືອນກັນຍານັ້ນໄດ້ກາຍ ມາເປັນວັນພັກແຫ່ງຊາດໃນທ້າຍຊຸມປີ 1800 ຊຶ່ງເປັນໄລຍະທີ່ມີການດີ້ນຮົນຂົນຂວາຍແລະ ມີການປະທ້ວງທີ່ສຳຄັນຂອງພວກແຮງງານຢູ່ໃນສະຫະລັດ ເຖິງແມ່ນການປະທ້ວງນັດຢຸດງານໃຫຍ່ໆ ແມ່ນບໍ່ຄ່ອຍໄດ້ເຫັນກັນຫຼາຍປານໃດ ໃນທຸກມື້ນີ້ ແລະການເຂົ້າເປັນສະມາຊິກ ໃນສະຫະພັນກຳມະບານແຮງງານຂອງຊາວອະເມຣິກັນໄດ້ຫຼຸດ ນ້ອຍຖອຍລົງກໍຕາມແຕ່ວັນແຮງງານກໍຍັງເປັນໂອກາດເວລາທີ່ມີການລະນຶກເຖິງແລະສະເຫຼີມ ສະຫຼອງເຖິງການເສຍສະລະ ແລະການປະກອບສ່ວນຂອງພວກຄົນງານ ເຂົ້າໃນຄວາມກ້າວ ໜ້າແລະຄວາມອຸດົມຮັ່ງມີຂອງປະເທດຊາດແລະໃນຈິດໃຈຂອງຊາວອະເມຣິກັນຈຳນວນຫຼວງ ຫຼາຍແລ້ວ ມັນຍັງເປັນຂີດໝາຍການສິ້ນສຸດລົງຂອງລະດູຮ້ອນແລະການເລີ່ມຂຶ້ນຂອງປີການ ສຶກສານຳດ້ວຍ ຊຶ່ງໂຮງຮຽນປະຖົມຮອດອຸດົມສົມບູນສ່ວນໃຫຍ່ ແມ່ນຈະໄຂຂຶ້ນໃນມື້ວັນອັງ ຄານຫລັງຈາກວັນແຮງງານນັ້ນ